Ներկաները միասին աղոթք հղեցին առ Աստված, ապա անհայտ կորածների ծնողներին իր խոսքն ուղղեց Վանաձորի քաղաքապետի տեղակալ Արման Բերնեցյանը. «Թե՛ զոհվածները, թե՛ ապրողները, թե՛ անհետ կորածները հավասարապես Արցախյան ազատամարտի հերոսներ են: Ես ուզում եմ, որ մենք առաջին հերթին հույսն ու հպարտությունը չկորցնենք, որովհետև ձեր զավակները, եղբայրները, ամուսինները իրենց անգնահատելի ներդրումն են բերել, որպեսզի մենք այսօր խաղաղ երկնքի տակ ապրենք: Արցախյան շարժման 30-ամյակը թող ավարտվի կոնֆլիկտի արժանապատիվ լուծմամբ: Միգուցե ձեր օջախներում ընդունեք ձեր հերոս զավակներին»: